Document ID: /roh_data/filtered/fineweb-2-filterrobots_roh.jsonl.gz/72975

Inscunter suprem extraordinari da l'UE
- Gievgia, 17.9.2015, 15:51
Ils schefs da las regenzas dals stadis da l'Uniun europeica sa radunan mesemna proxima ad in inscunter suprem extraordinari per discutar davart schliaziuns pussaivlas per la crisa da fugitivs.
Donald Tusk, il president dal Cussegl da l'UE, ha communitgà la gievgia quest termin via Twitter:
Enfin uss n'èn ils stadis anc betg sa cunvegnids en la dumonda, co reparter ils fugitivs. Cunzunt ils stadis en l'ost da l'Europa èn cunter ina clav da repartiziun sco proponida da la cumissiun da l'UE.
L'inscunter duai avair lieu ils 23 da settember a las 18:00.
RR novitads 16:00